داریوش عبادالهی (موتخلص به عباد) زاده 1324 بندر انزلی نقاش و نویسنده. سال 1335 همراه خو پئر و مار و دوتا برار به تبریز نقل مکان بکودد. عبادالهی از سال 1348 رسما بنویسندگی کتاب رو باورد. اونه نوشته یان تماما راجه به زیبایی و سادگیه زندگیه. از نخودی و حاکم بگیفته تا هرزه گیاه ماجراجو و شش برادر و گیله مرد و سردار جنگل و فلسطین و فلسطین همه جه قصه پیروزی نور به تارکیه. عباد ایته آدمی ایسه پابند اخلاق. اون خودشه نوشتان میان تلاش کونه که حقایق زندگیه خیلی لوخت و عریان به آدمان نشان بده تا بلکه آدمان به دور از مادیات یه خورده به خودشان باین. اونو اولین کتاب خاطرات فرج نوم داشته که زندگی واقعی ایتا آدم بو. هرچند که عباد کتابان ظاهرا ذاکانه واسین نوشته ببوسته اما اونه منظور بزرگتران بون. عبادالهی اینه واسین که خو منظوره واقعیه به آدمان و بزرگتران بفهمانه خودشه قصانه به کومک استعاره و اشاره در قالب حیوانان و گیاهان بنوشته داره. اونو داستانانه قهرمان غالبا راسو بون چون عقیده داره که راسو ایته از فداکارترین ماران دنیایه چون وقتی اونو ذکان دچار کم غذایی ببون خودشه شکمه پاره کنه و فاده انه ذکان بخورن! عباد نقاشیه روی جلد خو کتابانه خودش طراحی بوکوده داره. عبادالهی از نویسندگان پورکار دهه های 40 و 50 ایسه که با حدود 40 کتاب قصه و چند ته ترجمه و صدها مقاله ادبی، هونری، اجتماعی، انتقادی و فلسفی در روزنامه یان کارنامه پر حجمی داره. مشخصه اونو کاران، ساده نویسی و حقیقت گویی و انسان دوستیه. اون خو کتابانه میان همیه هم وطنانه مورد توجه داره. از گیلان تا سیستان و بلوچستان و از آذربایجان تا فارس و خراسان و .... اگر از میرزا کوچک خان نویسه، از ستارخان هم یادی کونه.